
Hungaricumok násza

Kulcsszavak: hungarikum; pálinka; innováció; termékfejlesztés
Bevezetés: Családi vállalkozásunk évtizedekre tekint vissza, 2019-ben sikeres pályázat révén vállalkozásunk támogatást nyert hűtőház és pálinkafőző üzem telepítésére. Családi ültetvényeinken termesztett gyümölcsök feldolgozásával törekszünk hazai, főként prémium minőségű termékeket előállítására.
Vizsgálatom célja: Az általunk főzött pálinka minél több fórumon való megismertetése, marketing oldalról való megközelítése, piackutatás végzése. A kapott eredményből konklúzió levonása és szükség esetén egy esetleges termékfejlesztés vagy szortiment bővítés véghezvitele.
Vizsgálatom módszertana: Leíró: a telephelyeink, gépeink rövid ismertetése, bemutatása, megtérülés vizsgálatra is kiterjesztettem. Felderítő: az aktuális piaci igények folyamatos vizsgálata, feltérképezése. Primer kutatás végeztem egy kérdőív segítségével fogyasztóink között és annak kiértékelését végeztem el. Magyarázó: A kapott eredményeket kiértékeltem ennek következtében már termékfejlesztésben jelenleg is aktívan részt veszek.
Eredmények: Pálinkafőző üzem megnyitása teljes mértékben megváltoztatta életünket, rengeteg új feladatot ad számunkra. Néhai nagynénénk elkötelezett piacszervező volt, aki szívvel-lélekkel végezte a vevőkkel való kapcsolattartást, s ez a modell adja meg vállalkozásunk irányvonalát is. Így a piaci szerepünk közvetlen értékesítésbe, a személyes jelenlét, a vevőkkel való jó viszony kialakításában rejlik. Vevőink körében primer kutatást végeztem egy kérdőív segítségével, melyből egyértelműen kiderült, hogy a fogyasztók tudják, hogy a pálinka Hungarikum, s ezért előnyben részesítik a vásárlásuk során. Azonban, ami érdekesség volt számomra, hogy a fogyasztók jelentős része 49%-a, kifogásolja a tömény, égetett szeszesitalok fogyasztását. A fogyasztók majd fele szívesebben fogyasztana alacsonyabb alkoholtartamú italt, de mégis pálinkát. A vizsgálati eredmény rendkívül meglepett minket és elgondolkodtatásra ösztönzött. A piaci igényekre válaszolva, aktuálisan már egy termékfejlesztésén dolgozunk, amire előadásomban is kitérek. Mivel célunk a minél széleskörűbb, akár nemzetközi visszacsatolás, termékeinket neveztük az angliai Great Taste Awards versenyre, ahol termékkategóriájukban II. és III. helyezést értek el.
Következtetések: A versenyképességünk növelése céljából a vevőink megelégedettsége a legfontosabb számunkra és a termékeink szortimentjét teljes mértékbe eszerint szeretnénk kialakítani.



